**Λήψη απόφασης περί της αναγκαιότητας σύναψης Επενδυτικού Δανείου για την αναβάθμιση του Δημοτικού Ηλεκτροφωτισμού**

Έχοντας υπόψη:

1. Του άρθρου 68, παρ. 1 και 2 του Ν. 4270/2014 "Αρχές δημοσιονομικής διαχείρισης και εποπτείας (ενσωμάτωση της οδηγίας 2011/ΕΕ)-δημόσιο λογιστικό και άλλες διατάξεις"(Α' 143), όπως αντικαταστάθηκε με το άρθρο 10, παρ. 23 του Ν. 4337/2015 (Α' 129). Του άρθρου 13, παρ. 6α του Ν.δ/τος 496/1974 "Περί λογιστικού των νομικών προσώπων δημοσίου δικαίου" (Α 204).

2.Τις διατάξεις του άρθρου 9 του Ν.5056/2024, σύμφωνα με τις οποίες: «Από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη δημοτική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές.»

3. Τις διατάξεις του άρθρου 264 του Ν. 3852/2010 σύμφωνα με το οποίο «*Οι δήμοι και οι περιφέρειες μπορούν να συνομολογούν δάνεια με αναγνωρισμένα πιστωτικά ιδρύματα ή χρηματοπιστωτικούς οργανισμούς της Ελλάδας και του εξωτερικού, αποκλειστικά για τη χρηματοδότηση επενδύσεων και για τη χρηματοδότηση χρεών τους….*»

4. Τις διατάξεις του άρθρου 176 του Ν. 3463/2006 (ΔΚΚ) «*Διαδικασία συνομολογήσεως δανείων» σύμφωνα με το οποίο:- «Για να συναφθεί δάνειο για την εκτέλεση έργων ή προμηθειών, πρέπει να υπάρχει τουλάχιστον προκαταρκτική τεχνική μελέτη των έργων ή των προμηθειών, για τα οποία θα συνομολογηθεί το δάνειο, που να έχει συνταχθεί και εγκριθεί από τα αρμόδια όργανα. Αν και ο σκοπός αυτός ματαιωθεί, λύεται η δανειακή σύμβαση και το δάνειο ή το τμήμα αυτού επιστρέφεται στον δανειστή»- Για τη συνομολόγηση δανείου ποσού άνω του ενός εκατομμυρίου πεντακοσίων χιλιάδων (1.500.000)ευρώ από οργανισμό τοπικής αυτοδιοίκησης με πληθυσμό έως πενήντα χιλιάδες (50.000) κατοίκους ή άνω των τριών εκατομμυρίων (3.000.000) ευρώ με πληθυσμό άνω των πενήντα χιλιάδων (50.000)κατοίκων ……, η σχετική απόφαση του οικείου συμβουλίου λαμβάνεται με αυξημένη πλειοψηφία των δύο τρίτων (2/3) των μελών του. Η ανωτέρω αυξημένη πλειοψηφία των δύο τρίτων (2/3) δεν απαιτείται για δάνεια που συνομολογούνται προς: α) καταβολή αποζημιώσεων για αναγκαστικές απαλλοτριώσεις, β) εξαγορά ακινήτων που προορίζονται για τη δημιουργία κοινοχρήστων ή κοινωφελών εγκαταστάσεων, γ) υλοποίηση δράσεων βελτίωσης της ενεργειακής αποδοτικότητας εγκαταστάσεων, μηχανημάτων ή οχημάτων και δ) αναχρηματοδότηση συναφθέντων δανείων με ευνοϊκότερους όρους*.»

Λαμβάνοντας υπόψη τα απολογιστικά οικονομικά στοιχεία έτους 2023 , όπου το αντίτιμο ηλεκτρικού ρεύματος για φωτισμό οδών, Πλατειών και κοινοχρήστων χώρων ανήλθε στο ποσό των 1.432.243,31€ (ΚΑΕ: 20.6211και ΚΑΕ 15.6211), καθώς και τον πίνακα ενδεικτικού προϋπολογισμού της Τεχνικής Υπηρεσίας για το έργο : «Αντικατάσταση φωτιστικών σωμάτων με σύγχρονο φωτισμό Led στο Δ. Ηλιούπολης για την βελτίωση της ενεργειακής απόδοσης του ηλεκτροφωτισμού»

|  |
| --- |
| **ΑΠΟΤΕΛΕΣΜΑΤΑ** |
| **Α. ΣΥΜΒΑΤΙΚΑ ΦΩΤΙΣΤΙΚΑ ΣΩΜΑΤΑ & ΛΑΜΠΤΗΡΕΣ** |
| Αριθμός Φωτιστικών Σωμάτων | 8.427 |
| Εγκατεστημένη Ισχύς Φωτιστικών Σωμάτων  (kW) | 792,19 |
| Κατανάλωση Ηλεκτρικής Ενέργειας (kWh/Έτος) | 3.440.857 |
| Ετήσια Δαπάνη Ηλεκτρικής Ενέργειας (€/Έτος) | 619.354 |
|   |
| **Β. ΣΥΓΧΡΟΝΑ ΦΩΤΙΣΤΙΚΑ ΣΩΜΑΤΑ & ΛΑΜΠΤΗΡΕΣ** |
| Αριθμός Φωτιστικών Σωμάτων | 8.427 |
| Εγκατεστημένη Ισχύς Φωτιστικών Σωμάτων  (kW) | 274,53 |
| Κατανάλωση Ηλεκτρικής Ενέργειας (kWh/Έτος) | 1.192.411 |
| Ετήσια Δαπάνη Ηλεκτρικής Ενέργειας (€/Έτος) | 214.634 |
|   |
| **Γ. ΕΚΤΙΜΗΣΗ Π/Υ ΑΠΕΓΚΑΤΑΣΤΑΣΗΣ ΣΥΜΒΑΤΙΚΟΥ ΕΞΟΠΛΙΣΜΟΥ** |
| Αφαίρεση Φωτιστικών Σωμάτων (€) | 231.742,50 |
| Αφαίρεση βραχιόνων (€) | 68.180,00 |
| Σύνολο Δαπάνης χωρίς ΦΠΑ (€) | 299.922,50 |
| ΦΠΑ (€) | 71.981,40 |
| Σύνολο Δαπάνης με ΦΠΑ (€) | 371.903,90 |
|   |
| **Δ. ΕΚΤΙΜΗΣΗ Π/Υ ΠΡΟΜΗΘΕΙΑΣ** |
| Δαπάνη Προμήθειας & Εγκατάστασης Φωτιστικών Σωμάτων (€) | 2.622.523,00 |
| Δαπάνη Προμήθειας & Εγκατάστασης Βραχιόνων (€) | 272.720,00 |
| Κόστος Λοιπού Εξοπλισμού | 691.926,00 |
| Σύνολο Δαπάνης χωρίς ΦΠΑ (€) | 3.587.169,00 |
| ΦΠΑ(€) | 860.920,56 |
| Σύνολο Δαπάνης με ΦΠΑ (€) | 4.448.089,56 |
|   |
| **E. ΕΞΟΙΚΟΝΟΜΗΣΗ ΕΝΕΡΓΕΙΑΣ - ΜΕΙΩΣΗ ΔΑΠΑΝΗΣ** |
| Μείωση Εγκατεστημένης Ισχύος (kW) | 517,66 |
| Ετήσια Εξοικονόμηση Ηλεκτρικής Ενέργειας από την αντικατάσταση των φωτιστικών σωμάτων (kWh/Έτος) | 2.248.445,77 |
| Ετήσια Μείωση Δαπάνης Οδοφωτισμού (€/Έτος) | 404.720,24 |
|   |
| **ΣΤ. ΠΕΡΙΒΑΛΛΟΝΤΙΚΟ ΟΦΕΛΟΣ (Τόνοι/ kWh)** |
| Ρύποι | Συμβατικό Σύστημα | Νέο Σύστημα | Όφελος |
| CO**2** | 1.395,68 | 483,67 | 912,01 |
| Ποστοστό Μείωσης Εκλυόμενοι Ρύποι: | 65,35% |
|   |
| Συνολικό Κόστος Επένδυσης | 4.819.993,46 |
|   |
| **Ζ. ΔΕΙΚΤΕΣ ΟΙΚΟΝΟΜΙΚΟΤΗΤΑΣ** |
| Ποσοστό Κάλυψης Εξυπηρέτησης Οφειλών (Αποδεκτή τιμή >1) | 1,02 |
| Σταθμισμένο κόστος έργου για 12ετία χωρίς κόστος συντήρησης (€/MWh): | 218,89 |
|   |

Προκύπτει η αναγκαιότητα εξεύρεσης χρηματοδότησης (επενδυτικό δάνειο ή άλλο πρόσφορο τρόπο) για να καλυφθεί το τμήμα του προϋπολογισμού του έργου «Αντικατάσταση φωτιστικών σωμάτων με σύγχρονο φωτισμό led στο Δ. Ηλιούπολης για την βελτίωση της ενεργειακής απόδοσης του ηλεκτροφωτισμού»

Εισηγούμαστε:

α) Να διαπιστωθεί η ανάγκη σύναψης δανείου, συνολικού ποσού 4.819.993,46 ευρώ, με αναγνωρισμένα πιστωτικά ιδρύματα ή χρηματοπιστωτικούς οργανισμούς της Ελλάδας και του εξωτερικού με αποκλειστικό σκοπό την χρηματοδότηση του ως άνω έργου.

β) Να καταρτισθούν ενδεικτικά και με γνώμονα το συμφέρον του Δήμου οι όροι ως κατωτέρω:

1) Σκοπός του δανείου είναι η χρηματοδότηση εκτέλεσης του ως άνω έργου

2) Το δάνειο να συναφθεί με αναγνωρισμένο πιστωτικό ίδρυμα ή χρηματοπιστωτικό οργανισμό της Ελλάδας ή του εξωτερικού.

3) Προκειμένου να τηρηθούν οι αρχές της διαφάνειας, της απαγόρευσης των διακρίσεων, της ίσης μεταχείρισης και της δημοσιότητας, ο Δήμος θα ζητήσει εγγράφως προσφορές για την σύναψη του δανείου από το Ταμείο Παρακαταθηκών και Δανείων και από τα κάτωθι πιστωτικά ιδρύματα:

Α. Εθνική Τράπεζα

Β. Τράπεζα Πειραιώς

Γ. Alpha Bank

Δ. Eurobank.

4) Η διάρκεια του δανείου να είναι η μέγιστη δυνατή και μέχρι 25 έτη.

5) Η τυχόν χορηγούμενη περίοδος χάριτος δεν θα μπορεί να υπερβαίνει το χρονικό διάστημα των τριών (3) ετών, η οποία θα συμπεριλαμβάνεται στην διάρκεια εξυπηρέτησης του δανείου.

6) Στις προσφορές θα πρέπει οπωσδήποτε να αναφέρεται η τοκοχρεωλυτική δόση και οι λοιποί όροι, δηλαδή το επιτόκιο, η διάρκεια, οι εγγυήσεις και οι ασφάλειες. Το ύψος της τοκοχρεωλυτικής δόσης πρέπει να ορίζεται σαφώς και δεν επιτρέπεται να συνάγεται από τα στοιχεία του φακέλου ή να εξάγεται με μαθηματικούς υπολογισμούς.

7) Να ληφθεί υπόψη στην προτεινόμενη δανειακή σύμβαση η νομοθεσία περί «προστασίας των καταναλωτών» ώστε ο Δήμος να προστατεύεται από κάθε μη νόμιμη δέσμευση που η αντισυμβαλλόμενη τράπεζα επιχειρεί να συμπεριλάβει στην σύμβαση.

8) Να μην συμπεριλαμβάνονται στην προτεινόμενη δανειακή σύμβαση καταχρηστικοί όροι και γενικά μη νόμιμοι όροι.

9) Η αποπληρωμή του δανείου θα πραγματοποιείται με ισόποσες τοκοχρεωλυτικές δόσεις.

10) Το επιτόκιο του δανείου μπορεί να είναι

- Σταθερό επιτόκιο

- Κυμαινόμενο επιτόκιο (euribor 6μηνου ή 12μηνου) + περιθώριο % αναπροσαρμοζόμενο

11) Οι προσφορές που θα υποβληθούν από τους χρηματοπιστωτικούς οργανισμούς- τράπεζες, θα πρέπει να περιλαμβάνουν οπωσδήποτε τα εξής:

* Τον τρόπο αποπληρωμής
* Τους όρους πρόωρης εξόφλησης
* Τις εγγυήσεις και τις ασφάλειες του δανείου
* Σχέδιο σύμβασης του δανείου

12) Οι προσφορές που θα υποβληθούν από τους χρηματοπιστωτικούς οργανισμούς- τράπεζες, θα πρέπει να κατατεθούν εντός πέντε εργάσιμων ημερών από την ημερομηνία λήψης της πρόσκλησης.

Μετά τα ανωτέρω παρακαλούμε όπως, σύμφωνα με το άρθρο 72 του Ν. 3852/2010, αποφασίσετε:

Α) για την ανάγκη σύναψης του δανείου,

Β) να καταρτίσετε τους ενδεικτικούς όρους για τον σκοπό αυτό, ως αναφέρονται αναλυτικώς ανωτέρω.

Γ) να εξουσιοδοτήσετε την Οικονομική Υπηρεσία να προβεί σε όλες τις απαραίτητες ενέργειες για την υποβολή των αιτημάτων.